**Támogatói felhívás pályázati kiírás módosításáról**

**Tájékoztatjuk a tisztelt pályázókat, hogy módosult a Magyar Falu Program Falusi Civil Alap keretében „civil közösségi tevékenységek és feltételeinek támogatása” – 2023. pályázati kiírása.**

A módosítás a pályázati kiírás 1.4. pontját érinti, amely az alábbiak szerint módosul:

**1.4. A támogatásra rendelkezésre álló forrás mértéke**

A rendelkezésre álló forrás összege 3 000 000 000 Ft, amelynek előirányzati fedezetét a Magyarország 2023. évi központi költségvetéséről szóló 2022. évi XXV. törvény 1. melléklet, XI. Miniszterelnökség fejezet, 30. Fejezeti kezelésű előirányzatok cím, 1. Célelőirányzatok alcím, 41. Magyar Falu Program megvalósításához kapcsolódó támogatások jogcímcsoport, 2. Magyar Falu Program jogcím terhére biztosítja.